ระเบียบกระทรวงการคลังว่าด้วยการบริหารกองทุนเพื่อการศึกษาพ.ศ. ๒๕๔๙[๑] ด้วยรัฐบาลพิจารณาเห็นว่ามีความจำเป็นที่จะต้องเร่งดำเนินการปฏิรูปการเงินอุดมศึกษาเพื่อใช้กลไกทางการเงินเป็นเครื่องมือในการปรับปรุงประสิทธิภาพการจัดการศึกษารวมทั้งการดำเนินนโยบายการผลิตกำลังคนให้สอดคล้องกับความต้องการของสังคมและประเทศโดยการลดภาระงบประมาณของสถานศึกษาและเปลี่ยนแปลงเป็นการเพิ่มงบประมาณให้กับตัวผู้เรียนให้มากขึ้นซึ่งในการสนองตอบต่อความจำเป็นดังกล่าวควรส่งเสริมให้ผู้เรียนมีส่วนร่วมรับภาระค่าใช้จ่ายเพิ่มขึ้นให้ได้สัดส่วนกับประโยชน์ส่วนบุคคลที่ผู้เรียนได้รับเพื่อลดค่าใช้จ่ายในการจัดการการศึกษาของรัฐและนำกลับไปใช้พัฒนาทุนการศึกษาการลงทุนในโครงสร้างพื้นฐานเพื่อการศึกษา การพัฒนาบุคลากรและเทคโนโลยีทางการศึกษาตลอดจนการจัดทุนให้เปล่ากับคนยากจน จึงจำเป็นต้องมีการแก้ไขพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ เดิม เพื่อจัดตั้งกองทุนขึ้นมาใหม่ให้สอดคล้องกับนโยบายของรัฐบาลโดยในระหว่างที่ยังไม่มีการตรากฎหมายออกมาใช้บังคับจำเป็นจะต้องกำหนดระเบียบขึ้นมาใช้บังคับไปพลางก่อนฉะนั้นเพื่อให้การดำเนินการเป็นไปตามเจตนารมณ์ดังกล่าวจึงจัดตั้งกองทุนเพื่อการศึกษาขึ้นและให้อยู่ในความดูแลรับผิดชอบของกองทุนเงินให้กู้ยืมเพื่อการศึกษาอาศัยอำนาจตามความในมาตรา ๑๓ แห่งพระราชบัญญัติเงินคงคลัง พ.ศ. ๒๔๙๑กระทรวงการคลังจึงเห็นสมควรกำหนดหลักเกณฑ์และวิธีปฏิบัติเกี่ยวกับกองทุนเพื่อการศึกษา และเพื่อให้การบริหารกองทุนเป็นไปด้วยความคล่องตัวและมีประสิทธิภาพจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลังว่าด้วยการบริหารกองทุนเพื่อการศึกษาพ.ศ. ๒๕๔๙ข้อ ๒ระเบียบนี้ใช้บังคับตั้งแต่บัดนี้เป็นต้นไปข้อ ๓ ในระเบียบนี้กองทุน หมายความว่า กองทุนเพื่อการศึกษาซึ่งประกอบด้วยกองทุนเงินกู้ยืมเพื่อการศึกษาที่ผูกกับรายได้ในอนาคตและกองทุนเงินให้เปล่าคณะกรรมการ หมายความว่าคณะกรรมการกองทุนเพื่อการศึกษากรรมการ หมายความว่า กรรมการกองทุนเพื่อการศึกษาพนักงาน หมายความว่าพนักงานของกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑สถานศึกษา หมายความว่าสถานศึกษาของรัฐหรือเอกชนที่จัดการศึกษาระดับอุดมศึกษาและให้หมายความรวมถึงสถาบันการศึกษาที่อยู่ในสังกัด ควบคุม หรือกำกับดูแลของกระทรวงศึกษาธิการหรือกระทรวงหรือส่วนราชการอื่นที่จัดการศึกษาระดับอุดมศึกษาด้วยผู้จัดการ หมายความว่าผู้จัดการกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑นิสิตหรือนักศึกษา หมายความว่าผู้ที่มีสถานภาพเป็นนักศึกษาอยู่ในสถานศึกษาซึ่งเป็นผู้มีสิทธิขอรับทุนการศึกษาแบบต้องใช้คืนนักเรียน หมายความว่าผู้ที่เรียนในสถานศึกษาของรัฐหรือเอกชนที่จัดการศึกษาขั้นพื้นฐานระดับมัธยมศึกษาตอนปลาย(สายสามัญและสายอาชีพ)ทุนการศึกษาแบบต้องใช้คืน หมายความว่าทุนการศึกษาที่จ่ายเพื่อเป็นค่าเล่าเรียนตามที่คณะกรรมการกำหนดโดยนิสิตหรือนักศึกษาผู้ได้รับทุนจากกองทุนมีหน้าที่ต้องชำระคืนแก่กองทุนตามเงื่อนไขที่กำหนดไว้ในข้อ๒๔ทุนการศึกษาแบบไม่ต้องใช้คืน หมายความว่าทุนการศึกษาที่กองทุนให้แก่นักเรียนหรือนักศึกษาที่ยากจน โดยผู้รับทุนไม่ต้องชำระคืนให้กองทุนแต่อย่างใดนักเรียนหรือนักศึกษาที่ยากจน หมายความว่า นักเรียนนิสิต หรือนักศึกษา ซึ่งมีฐานะทางครอบครัวยากจนหรือขาดแคลนทุนทรัพย์และมีผลการเรียนตามที่คณะกรรมการกำหนดนายจ้าง หมายความว่าบุคคลหรือหน่วยงานที่รับผู้รับทุนการศึกษาแบบต้องใช้คืนเข้าทำงานข้อ ๔วิธีปฏิบัติอื่นใดนอกจากที่กำหนดไว้แล้วในระเบียบนี้ให้ปฏิบัติตามระเบียบของทางราชการโดยอนุโลมในกรณีที่ไม่สามารถปฏิบัติตามข้อกำหนดในระเบียบนี้ให้ขอทำความตกลงกับกระทรวงการคลังข้อ ๕ในกรณีที่มีปัญหาในการปฏิบัติตามระเบียบนี้ ให้คณะกรรมการเป็นผู้วินิจฉัยชี้ขาดข้อ ๖ให้ปลัดกระทรวงการคลังรักษาการตามระเบียบนี้หมวด ๑กองทุน ข้อ ๗ ให้มีกองทุนเพื่อการศึกษาโดยมีวัตถุประสงค์ให้ทุนการศึกษาแบบต้องใช้คืนแก่นิสิตหรือนักศึกษาและให้ทุนการศึกษาแบบไม่ต้องใช้คืนแก่นักเรียนหรือนักศึกษาที่ยากจนเพื่อให้เป็นไปตามแนวนโยบายแห่งรัฐด้านการศึกษาข้อ ๘ให้สำนักงานกองทุนเงินให้กู้ยืมเพื่อการศึกษารับผิดชอบจัดการงานธุรการของกองทุนเพื่อการศึกษาข้อ ๙ กองทุนประกอบด้วยเงินและทรัพย์สินดังต่อไปนี้(๑)เงินอุดหนุนที่ได้รับจากรัฐบาลหรือเงินที่ได้รับจากงบประมาณรายจ่ายประจำปี(๒)เงินหรือทรัพย์สินที่ได้รับจากการดำเนินการของกองทุน(๓)เงินหรือทรัพย์สินที่มีผู้บริจาคหรือมอบให้แก่กองทุน(๔)ดอกผลของเงินหรือทรัพย์สินของกองทุน(๕)เงินหรือทรัพย์สินอื่นใดนอกจาก (๑) ถึง (๔) ที่กองทุนได้รับไม่ว่ากรณีใดข้อ ๑๐[๒] เงินกองทุนให้ใช้จ่ายเพื่อกิจการดังต่อไปนี้(๑)ให้ทุนการศึกษาแบบต้องใช้คืนแก่นิสิตหรือนักศึกษาตามระเบียบนี้(๒)ให้ทุนการศึกษาแบบไม่ต้องใช้คืนแก่นักเรียนหรือนักศึกษาที่ยากจน(๓)เป็นค่าใช้จ่ายในการดำเนินการของกองทุน(๔)เป็นค่าใช้จ่ายในการบริหารกองทุนและค่าใช้จ่ายอื่นที่เกี่ยวกับหรือเกี่ยวเนื่องกับการจัดกิจการของกองทุนตามที่คณะกรรมการกำหนดหมวด ๒คณะกรรมการและการบริหารกองทุน ข้อ ๑๑ ให้มีคณะกรรมการคณะหนึ่ง เรียกว่า คณะกรรมการกองทุนเพื่อการศึกษาประกอบด้วย ปลัดกระทรวงการคลัง เป็นประธานกรรมการ ปลัดกระทรวงศึกษาธิการเลขาธิการสภาการศึกษา เลขาธิการคณะกรรมการการอุดมศึกษาเลขาธิการคณะกรรมการการอาชีวศึกษา เลขาธิการคณะกรรมการการศึกษาขั้นพื้นฐานผู้อำนวยการสำนักงบประมาณ เลขาธิการคณะกรรมการพัฒนาการเศรษฐกิจและสังคมแห่งชาติอธิบดีกรมบัญชีกลาง อธิบดีกรมสรรพากร ผู้อำนวยการสำนักงานเศรษฐกิจการคลังอธิการบดีของสถาบันอุดมศึกษาของรัฐที่เสนอโดยสำนักงานคณะกรรมการการอุดมศึกษาจำนวนหนึ่งคนนายกสมาคมสถาบันอุดมศึกษาเอกชนแห่งประเทศไทยและนายกสมาคมสมาพันธ์การศึกษาเอกชนแห่งประเทศไทย เป็นกรรมการและกรรมการอื่นอีกไม่เกินห้าคนซึ่งรัฐมนตรีแต่งตั้งโดยในจำนวนนี้อย่างน้อยต้องเป็นผู้ทรงคุณวุฒิด้านเทคโนโลยีสารสนเทศกฎหมายเศรษฐศาสตร์ การเงิน หรือการบัญชี ด้านละหนึ่งคนให้ผู้จัดการเป็นกรรมการและเลขานุการและพนักงานคนใดคนหนึ่งเป็นกรรมการและผู้ช่วยเลขานุการ[๓]ข้อ ๑๒ กรรมการซึ่งรัฐมนตรีแต่งตั้งมีวาระอยู่ในตำแหน่งคราวละสองปีและอาจได้รับแต่งตั้งอีกได้ในกรณีที่กรรมการซึ่งรัฐมนตรีแต่งตั้งพ้นจากตำแหน่งก่อนวาระหรือในกรณีที่รัฐมนตรีแต่งตั้งกรรมการเพิ่มขึ้นในระหว่างที่กรรมการซึ่งแต่งตั้งไว้แล้วยังมีวาระอยู่ในตำแหน่งให้ผู้ได้รับแต่งตั้งให้ดำรงตำแหน่งแทนหรือเป็นกรรมการเพิ่มขึ้นอยู่ในตำแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้วเมื่อครบกำหนดตามวาระดังกล่าวในวรรคหนึ่งหากยังไม่ได้มีการแต่งตั้งกรรมการขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่ากรรมการซึ่งได้รับแต่งตั้งใหม่เข้ารับหน้าที่ข้อ ๑๓ นอกจากการพ้นตำแหน่งตามวาระตามข้อ ๑๒กรรมการซึ่งรัฐมนตรีแต่งตั้งพ้นจากตำแหน่งเมื่อ(๑)ตาย(๒)ลาออก(๓)เป็นบุคคลล้มละลาย(๔)เป็นคนไร้ความสามารถหรือเสมือนไร้ความสามารถ(๕)ได้รับโทษจำคุกโดยคำพิพากษาถึงที่สุดให้จำคุก(๖)รัฐมนตรีให้ออกเนื่องจากมีความประพฤติชั่วอย่างร้ายแรงข้อ ๑๔การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคราวใดถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนใดคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๕ คณะกรรมการมีอำนาจหน้าที่ ดังต่อไปนี้(๑)กำหนดนโยบาย ระเบียบ ข้อบังคับ และบริหารงานกองทุนให้เป็นไปตามวัตถุประสงค์(๒)พิจารณาอนุมัติให้ทุนการศึกษาแบบต้องใช้คืน(๓)กำหนดระเบียบ หลักเกณฑ์และเงื่อนไขเกี่ยวกับการรับทุนการศึกษาแบบไม่ต้องใช้คืน(๔)แต่งตั้งคณะอนุกรรมการเพื่อดำเนินการเป็นการเฉพาะเรื่องหรือเพื่อปฏิบัติการอย่างใดอย่างหนึ่งตามที่คณะกรรมการมอบหมายข้อ ๑๖[๔] ในการจัดระบบควบคุมเงินของกองทุนให้กองทุนจัดให้มีบัญชี ดังต่อไปนี้(๑)บัญชีรับ เพื่อรับเงินทั้งปวงของกองทุน(๒)บัญชีทุนการศึกษาแบบต้องใช้คืนที่จ่ายให้แก่นิสิตหรือนักศึกษา(๓)บัญชีทุนการศึกษาแบบไม่ต้องใช้คืนที่จ่ายให้แก่นักเรียนหรือนักศึกษาที่ยากจน(๔)บัญชีจ่ายบริหารกองทุน เพื่อจ่ายเงินที่ใช้ในการดำเนินการของกองทุนหมวด ๓ทุนการศึกษาแบบต้องใช้คืน ข้อ ๑๗ ทุนการศึกษาแบบต้องใช้คืน เป็นทุนการศึกษาเพื่อช่วยเหลือนักศึกษาที่ประสงค์จะขอรับทุนเพื่อเป็นค่าเล่าเรียนในสถานศึกษาตามที่คณะกรรมการกำหนดข้อ ๑๘ นิสิตหรือนักศึกษาซึ่งมีสิทธิขอรับทุนการศึกษาแบบต้องใช้คืนจากกองทุนต้องมีคุณสมบัติ ดังต่อไปนี้(๑)เป็นผู้มีสัญชาติไทย(๒)มีคุณสมบัติอื่นตามที่คณะกรรมการกำหนดข้อ ๑๙นิสิตหรือนักศึกษาผู้ใดประสงค์จะขอรับทุนการศึกษาแบบต้องใช้คืนให้ยื่นคำขอตามแบบ วิธีการและเงื่อนไขที่คณะกรรมการกำหนดข้อ ๒๐ ให้ถือว่าแบบลงทะเบียนเรียนของสถานศึกษาซึ่งนิสิตหรือนักศึกษาตามข้อ ๑๙ ได้ลงทะเบียนไว้ทุกภาคการศึกษาเป็นหลักฐานในการรับทุนการศึกษาแบบต้องใช้คืนข้อ ๒๑ บรรดาเงินทุนการศึกษาแบบต้องใช้คืนซึ่งต้องจ่ายให้แก่สถานศึกษา ให้กองทุนเบิกจ่ายให้แก่สถานศึกษานั้นโดยตรงและให้ถือว่าเงินที่จ่ายดังกล่าวเป็นทุนการศึกษาแบบต้องใช้คืนที่นิสิตหรือนักศึกษาต้องใช้คืนข้อ ๒๒ ให้เป็นหน้าที่ของสถานศึกษาที่นิสิตหรือนักศึกษาศึกษาอยู่ต้องแจ้งให้กองทุนทราบเมื่อนิสิตหรือนักศึกษาเพิกถอนการลงทะเบียนไม่ว่าทั้งหมดหรือบางส่วนหรือเมื่อนิสิตหรือนักศึกษาพ้นสภาพการเป็นนิสิตหรือนักศึกษาไปแล้วไม่ว่าด้วยเหตุใดและหากต้องมีการคืนเงินกองทุน ก็ให้คืนเงินทุนการศึกษาแบบต้องใช้คืนที่เหลืออยู่ของนิสิตหรือนักศึกษาผู้นั้นแก่กองทุนตามระยะเวลาที่คณะกรรมการกำหนดข้อ ๒๓ ผู้รับทุนการศึกษาแบบต้องใช้คืนมีหน้าที่ต้องแจ้งในกรณีเปลี่ยนแปลงที่อยู่ สำหรับการศึกษาและที่อยู่ตามภูมิลำเนาหรือการย้ายสถานศึกษา และการสำเร็จหรือเลิกการศึกษาให้กองทุนทราบภายในสามสิบวันนับแต่วันที่เปลี่ยนแปลงหรือสำเร็จ หรือเลิกการศึกษาหากผู้รับทุนการศึกษาแบบต้องใช้คืนไม่ปฏิบัติตามกองทุนอาจดำเนินการตามข้อ ๒๘หมวด ๔การคืนทุนการศึกษาแบบต้องใช้คืน ข้อ ๒๔ เมื่อผู้รับทุนการศึกษาแบบต้องใช้คืนสำเร็จการศึกษาหรือเลิกศึกษาและมีรายได้ถึงเกณฑ์ตามที่คณะกรรมการกำหนดให้ผู้นั้นมีหน้าที่ต้องคืนเงินทุนการศึกษาที่ได้รับไปทั้งหมดโดยปรับค่าเงินต้นตามดัชนีผู้บริโภคให้แก่กองทุนตามจำนวนและเงื่อนไขที่คณะกรรมการกำหนดตามความเห็นชอบของรัฐมนตรีในกรณีที่ผู้รับทุนการศึกษาแบบต้องใช้คืนไม่ชำระเงินคืนตามวรรคหนึ่งโดยไม่มีเหตุอันสมควรกรมสรรพากรจะกำหนดให้ผู้รับทุนการศึกษาแบบต้องใช้คืนเสียเงินเพิ่มอีกไม่เกินร้อยละ๑.๕ ต่อเดือน ก็ได้การคำนวณเงินเพิ่มตามวรรคสองให้เริ่มนับเมื่อพ้นกำหนดเวลาการยื่นรายการชำระเงินคืนจนถึงวันชำระแต่เงินเพิ่มที่คำนวณได้มิให้เกินจำนวนเงินทุนการศึกษาที่ต้องใช้คืนข้อ ๒๕ให้กรมสรรพากรมีอำนาจหน้าที่ในการแจ้งรับชำระและติดตามเงินทุนการศึกษาแบบต้องใช้คืน จากผู้รับทุนการศึกษาตามข้อ ๒๔ และข้อ ๒๘แทนกองทุน ตามหลักเกณฑ์และวิธีการที่กรมสรรพากรกำหนดและให้หักค่าใช้จ่ายเป็นค่าบริหารจัดการได้ ตามที่คณะกรรมการกำหนดข้อ ๒๖ให้ผู้รับทุนการศึกษาแบบต้องใช้คืนแจ้งนายจ้างที่รับผู้รับทุนการศึกษาแบบต้องใช้คืนเข้าทำงานให้ทราบถึงหน้าที่ของผู้รับทุนการศึกษาแบบต้องใช้คืนตามข้อ๒๔ ทันทีที่เข้าทำงานในกรณีที่ผู้รับทุนการศึกษาแบบต้องใช้คืนย้ายที่อยู่หรือเปลี่ยนงานหรือสถานที่ทำงานหรือมีการเปลี่ยนแปลงเกี่ยวกับเงินเดือนหรือค่าจ้างผู้รับทุนการศึกษาแบบต้องใช้คืนต้องแจ้งให้กรมสรรพากรทราบภายในสามสิบวันข้อ ๒๗ ผู้รับทุนการศึกษาแบบต้องใช้คืนอาจคืนเงินทุนที่ได้รับทั้งหมดโดยปรับค่าเงินต้นตามดัชนีราคาผู้บริโภค แก่กองทุนก่อนที่กำหนดไว้ตามข้อ ๒๔และบอกเลิกการรับทุนเสียเมื่อใดก็ได้ข้อ ๒๘ ในกรณีดังต่อไปนี้กองทุนอาจงดการให้ทุนการศึกษาแบบต้องใช้คืนและให้กรมสรรพากรเรียกเงินที่ผู้รับทุนการศึกษาแบบต้องใช้คืนได้รับไปแล้วทั้งหมดโดยปรับค่าเงินต้นตามดัชนีราคาผู้บริโภคคืนได้(๑)เมื่อปรากฏในภายหลังว่าผู้รับทุนการศึกษาแบบต้องใช้คืนไม่มีสิทธิในการรับทุนดังกล่าวหรือได้มีการแจ้งข้อความอันเป็นเท็จในสาระสำคัญ(๒)ผู้รับทุนการศึกษาแบบต้องใช้คืนไม่ปฏิบัติตามข้อตกลงที่ให้ไว้กับกองทุนข้อ ๒๙ในกรณีที่ผู้รับทุนการศึกษาแบบต้องใช้คืนถึงแก่ความตายให้หนี้เงินทุนการศึกษาแบบต้องใช้คืนเป็นอันระงับไปในกรณีที่ผู้รับทุนการศึกษาแบบต้องใช้คืนพิการหรือทุพพลภาพจนไม่สามารถประกอบการงานได้ให้คณะกรรมการมีอำนาจระงับการเรียกให้ชำระเงินทุนการศึกษาแบบต้องใช้คืนได้หมวด ๕ทุนการศึกษาแบบไม่ต้องใช้คืน ข้อ ๓๐[๕]ให้มีคณะกรรมการพิจารณาทุนการศึกษาแบบไม่ต้องใช้คืน ประกอบด้วยอธิบดีกรมบัญชีกลาง เป็นประธานกรรมการ ผู้แทนสำนักงานปลัดกระทรวงศึกษาธิการผู้แทนสำนักงานคณะกรรมการการอุดมศึกษา ผู้แทนสำนักงานคณะกรรมการการอาชีวศึกษาผู้แทนสำนักงานคณะกรรมการการศึกษาขั้นพื้นฐาน ผู้แทนสำนักงบประมาณผู้แทนกรมบัญชีกลาง ผู้แทนกรมสรรพากร ผู้แทนสำนักงานเลขาธิการสภาการศึกษาผู้แทนสำนักบริหารงานคณะกรรมการส่งเสริมการศึกษาเอกชนผู้แทนกรมส่งเสริมการปกครองท้องถิ่น และผู้ทรงคุณวุฒิจำนวนสามคนซึ่งคณะกรรมการแต่งตั้งเป็นกรรมการโดยมีผู้จัดการเป็นกรรมการและเลขานุการและพนักงานคนใดคนหนึ่งเป็นกรรมการและผู้ช่วยเลขานุการข้อ ๓๑ ให้นำข้อ ๑๒ และข้อ ๑๓มาใช้บังคับกับวาระการดำรงตำแหน่งและการพ้นจากตำแหน่งของกรรมการพิจารณาทุนการศึกษาแบบไม่ต้องใช้คืนซึ่งเป็นผู้ทรงคุณวุฒิโดยอนุโลมข้อ ๓๒ ให้นำข้อ ๑๔มาใช้บังคับกับการประชุมของคณะกรรมการพิจารณาทุนการศึกษาแบบไม่ต้องใช้คืนโดยอนุโลมข้อ ๓๓ให้คณะกรรมการพิจารณาทุนการศึกษาแบบไม่ต้องใช้คืนมีอำนาจหน้าที่ ดังต่อไปนี้(๑)ศึกษาวิเคราะห์และประเมินความต้องการทุนการศึกษาแบบไม่ต้องใช้คืนของนักเรียนหรือนักศึกษาที่ยากจนตามระเบียบนี้ทั้งในปัจจุบันและอนาคตและเสนอแนะต่อคณะกรรมการ(๒)พิจารณาอนุมัติให้ทุนการศึกษาแบบไม่ต้องใช้คืนแก่นักเรียนหรือนักศึกษาที่ยากจนตามนโยบายระเบียบ หลักเกณฑ์ และเงื่อนไขตามที่คณะกรรมการกำหนด(๓)แต่งตั้งคณะอนุกรรมการเพื่อดำเนินการเป็นการเฉพาะเรื่องหรือเพื่อปฏิบัติการอย่างใดอย่างหนึ่งตามที่คณะกรรมการมอบหมาย(๔)ปฏิบัติหน้าที่อื่นตามที่ได้รับมอบหมายหมวด ๖การเงินการบัญชี การตรวจสอบ และการพัสดุ ข้อ ๓๔ ให้นำเงินกองทุนฝากไว้ที่กระทรวงการคลังเพื่อใช้จ่ายตามวัตถุประสงค์ของข้อ ๑๐ในกรณีที่มีความจำเป็นต้องนำฝากธนาคารเพื่อความคล่องตัวการเปิดบัญชีเงินฝากและการเบิกจ่ายเงินในการจัดการกองทุนให้เป็นไปตามหลักเกณฑ์และเงื่อนไขที่คณะกรรมการกำหนดข้อ ๓๕ วิธีปฏิบัติเกี่ยวกับการเบิกเงิน การจ่ายเงินการรับเงิน การเก็บรักษาเงิน การนำเงินส่งกองทุนของกองทุนเพื่อการศึกษาให้ปฏิบัติตามระเบียบที่คณะกรรมการกำหนดข้อ ๓๖การบัญชีให้จัดทำตามหลักบัญชีคู่เกณฑ์คงค้างตามหลักการและนโยบายบัญชีสำหรับหน่วยงานภาครัฐที่กระทรวงการคลังกำหนดและให้จัดส่งงบการเงินให้สำนักงานการตรวจเงินแผ่นดินตรวจสอบและรับรองภายในระยะเวลา๙๐ วัน นับจากวันสิ้นปีบัญชีของธนาคารและเมื่อสำนักงานการตรวจแผ่นดินตรวจสอบรับรองแล้วให้ส่งงบการเงินดังกล่าวให้กระทรวงการคลังทราบต่อไปเพื่อประโยชน์ในการจัดทำงบการเงินของแผ่นดินให้กองทุนจัดทำงบการเงินของกองทุนประจำปีตามปีงบประมาณ ตั้งแต่วันที่ ๑ ตุลาคมถึงวันที่ ๓๐ กันยายนของปีถัดไป และส่งให้กรมบัญชีกลางภายใน ๖๐ วันนับจากวันสิ้นปีงบประมาณตามวิธีการที่กรมบัญชีกลางกำหนดเพื่อรวบรวมและจัดทำงบการเงินของแผ่นดินต่อไปข้อ ๓๗ ให้มีการตรวจสอบภายในเกี่ยวกับการดำเนินงานการเงินการบัญชี และการพัสดุของกองทุนแล้วรายงานผลการตรวจสอบให้คณะกรรมการทราบอย่างน้อยปีละครั้งข้อ ๓๘การพัสดุให้เป็นไปตามระเบียบที่คณะกรรมการกำหนดบทเฉพาะกาล [คำว่า บทเฉพาะกาลยกเลิกโดยข้อ ๗ แห่งระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙]ข้อ ๓๙ระเบียบนี้ให้ใช้บังคับกับนิสิตหรือนักศึกษาที่เข้าศึกษาในชั้นปีที่หนึ่งซึ่งประสงค์จะขอรับทุนการศึกษา ตั้งแต่ปีการศึกษา ๒๕๔๙ เป็นต้นไปประกาศณ วันที่ ๘ มีนาคม พ.ศ. ๒๕๔๙ทนง พิทยะรัฐมนตรีว่าการกระทรวงการคลังระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๖]ปริยานุช/ผู้จัดทำ๖ พฤษภาคม ๒๕๕๒ก้องเกียรติ/ผู้จัดทำ๘ มิถุนายน ๒๕๕๒ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๑/๑ พฤษภาคม ๒๕๕๒[๒] ข้อ ๑๐แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๓] ข้อ ๑๑วรรคสองแก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๔] ข้อ ๑๖แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๕] ข้อ ๓๐แก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๒) พ.ศ. ๒๕๔๙[๖]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๑๐/๑ พฤษภาคม ๒๕๕๒